Virius Lupus

Virius Lupus (nescimus, quando natus et mortuus sit) senator Romanus saeculi tertii exeuntis fuit.

 Familia 
Verisimile est eum nepotem esse Lucii Virii Lupi Iuliani consulis anni 232.

 Cursus honorum 
Quos honores adierat, duabus ex inscriptionibusCIL VI 31775 et CIL XIV 1210 novimus: Erat consularis sacrae urbis regionis II, curator Laurentum Lavinatium, consul suffectus ignoto in anno, consularis regionis II Caelemontium, deinde legatus Augusti pro praetore Arabiae (fortasse annis 256 - 259) et Coeles Syriae (inter annos 260 - 268?) et iudex sacrarum cognitionum per Aegyptum et per Orientem. Ab anno 274 pontifex Dei Solis eratMichel Christol: Essai sur l’évolution des carrières sénatoriales dans la seconde moitié du IIIe s. ap. J.-C., Paris 1986, S. 263–270.. Anno 278 consul II ordinarius cum Probo imperatore nominatus est, deinde ad annum 280 praefectus urbi Romae fuit.

 Notae 

Categoria:Nati saeculo 3
Categoria:Legati Arabiae provinciae
Categoria:Legati Syriae Coeles
Categoria:Praefecti urbi Romae antiqui
Categoria:Mortui saeculo 3 aut 4